Gigi Becali a reacționat dur după ce Daniel Niculae a fost "săltat" de mascați
Gigi Becali, patronul FCSB, a oferit propria reacție după ce Daniel Niculae, președintele lui Rapid, a fost reținut de autorități joi dimineață.
Latifundiarul din Pipera a refuzat în primă instanță să-și expună punctul de vedere, doar că ulterior a evidențiat că nu înțelege cum poate un președinte de club să ia parte la așa ceva.
Din primele informații apărute în spațiul public, se pare că președintele celor de la Rapid ar avea calitatea de martor într-un amplu dosar al celor de la Serviciul de Arme, Explozivi și Substanțe Periculoase.
Gigi Becali a reacționat dur după ce Daniel Niculae a fost "săltat" de mascați
"Nu mă interesează! Cine greșește, să plătească! Nu mă întrebați pe mine. Dar nu mă interesază. Cum să faci așa ceva ca președinte?!", a spus Gigi Becali, potrivit PlaySport.
Rapid se află pe locul doi în clasamentul play-off-ului Superligii României cu 28 de puncte beneficiate după înjumătățire și îi suflă în ceafă FCSB-ului, care ocupă prima poziție cu 32 de puncte.
Comunicatul Poliției Române
"Percheziții ale polițiștilor capitalei
Astăzi, 14 martie 2023, poliţiştii Direcției Generale de Poliţie a Municipiului București – Serviciul Grupuri Infracționale Violente pun în aplicare 19 mandate de percheziție domiciliară și 28 de mandate de aducere, în Municipiul București și județele Ilfov, Prahova și Iași, într-un dosar penal în care sunt efectuate cercetări sub aspectul săvârșirii infracțiunilor de constituirea unui grup infracțional organizat, distrugere prin incendiere, tulburarea ordinii publice prin violență asupra bunurilor, orice operațiuni cu articole pirotehnice fără drept, prevăzute de articolul 37 lit. a din Legea 126/1995.
Persoanele vizate vor fi conduse la audieri, în baza mandatelor de aducere care vor fi puse în aplicare, în vederea dispunerii măsurilor legale ce se impun.
Cercetările sunt continuate de către Parchetului de pe lângă Tribunalul București, împreună cu Serviciul Grupuri Infracționale Violente, sub aspectul săvârșirii infracțiunilor de constituirea unui grup infracțional organizat, distrugere prin incendiere si tulburarea ordinii și liniștii publice.
Acțiunea beneficiază de sprijinul Inspectoratului de Poliție Județean Iași, precum și de sprijinul echipelor de intervenție din cadrul Inspectoratului General al Jandarmeriei Române și al Direcției Generale de Jandarmi a Municipiului București.
Facem precizarea că efectuarea percheziţiei domiciliare este o etapă în cadrul procesului penal reglementată de Codul de procedură penală, ce are drept scop administrarea probatoriului necesar soluţionării cauzei, care nu poate, în nicio situaţie, să înfrângă principiul prezumţiei de nevinovăţie", se arată în comunicatul Poliției Române.
Urmăriți SPORT.RO și pe Google News